《祖二疏》
宋代·林希逸

祖帐都门外，贤哉惜二疏。史留名不朽，古善画何如。

张幕班离名，归装问故居。辞官两贤傅，送客几华车。

帝眷慇勤在，臣惭老病馀。重来甘降秩，时为子房嘘。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。